Xitoyda yer o‘pirilishi oqibatida 30 kishi halok bo‘ldi

Xitoyning ikki yerida ro‘y bergan yer o‘pirilishi oqibatida 30 kishi halok bo‘ldi. Tabiiy ofatga ko‘pdan buyon davom etayotgan yog‘ingarchilik sabab bo‘ldi, deb xabar qiladi “Interfaks”.

Birinchi fojia mamlakat janubidagi Guychjou provinsiyasida ro‘y berdi. Oqibatda 23 kishi halok bo‘ldi. Yana 12 kishi bedarak yo‘qolgan deb hisoblanmoqda. Voqea joyida qidiruv-qutqaruv operatsiyasi olib borilmoqda.
Keyingi yer o‘pirilishi 30-avgust kuni Sinxay provinsiyasida ro‘y berdi. Yetti kishi halok bo‘ldi.